අවතැන් වූ ජපන් ජනතාවට සහන සහ ආධාර සැපයීමේ වැඩපිළිවෙළ පිළිබඳව අදහස් දක්වමින් තුන්හිටියාවේ ධම්මාලෝක හිමියන් පැවැසුවේ තම ශක්ති ප්‍රමාණයෙන් මේ වැඩපිළිවෙළ අඛණ්ඩව ක්‍රියාත්මක කිරීමට තමන් ඇතුළු ශ්‍රී ලාංකිකයන් කැපවී සිටින බවයි.“දෙවැනි ලෝක මහා යුද්ධයෙන් පසු ජපානයට නැවත නැඟී සිටින්නට ශක්තිය, සහය දුන්නේ ශ්‍රී ලංකාවයි. 1951 සැන් ෆ‍්‍රැන්සිස්කෝ සම්මේලනයේ දී ශ්‍රී ලංකාව නියෝජනය කරමින් කතා කළ ජේ. ආර්. ජයවර්ධන මහතා “නහී වේරේන වේරානි” යන බුදු වදන සිහිපත් කරමින්, ජපානයට වෛර නොකළ යුතු බවත්, නැවත නැඟී සිටීමට සියලු නිදහස සහ අවකාශ ලබාදිය යුතු බවට ලෝක ජන මතයක් ඇති කළා.